Alexander Spesz

náhľad
Prof. ThDr. Alexander Spesz (* 23. november 1889, Nová Ľubovňa - † 28. november 1967, Bardejov); katolícky teológ a filozof, predstaviteľ novotomizmu, zameriavajúci sa na morálnu teológiu a filozofiu, psychológ, univerzitný profesor a publicista.

 Život 
Po absolvovaní gymnázia v Bardejove a Prešove študoval v rokoch 1905 - 1913 filozofiu a teológiu na Pápežskej  gregoriánskej univerzite v Ríme, kde získal doktorát filozofie (1911) a doktorát teológie (1915). V štúdiu ďalej pokračoval vo Viedni a na nemeckých univerzitách. Po vysviacke roku 1914 pôsobil ako kaplán a profesor náboženstva v  Košiciach. V rokoch 1918 až 1936  vyučoval filozofiu a morálnu teológiu v košickom bohosloveckom učilišti. Po nostrifikovaní vedeckej hodnosti ThDr. na Karlovej univerzite v Prahe roku 1930 a po vymenovaní za pápežského komorníka sa stal roku 1936 riadnym profesorom katolíckej morálky na novozaloženej Rímskokatolíckej  bohosloveckej fakulte v Bratislave. Ako profesor tu pôsobil až do roku 1959, keď odišiel na dôchodok do Bardejova. V rokoch 1938 - 1940 a 1942 - 1944 bol dekanom tejto fakulty, v rokoch 1943 - 1945 podpredsedom Slovenskej akadémie vied a umení, predsedom morálnej sekcie Slovenskej učenej spoločnosti (Societas Eruditas Slovaca) a členom Katolíckej akadémie. Po roku 1948 neprijal na teologickej fakulte funkciu dekana, ale do istej miery akceptoval Mierové hnutie katolíckeho duchovenstva. Bol jediným z profesorov s prirodzenou autoritou, ktorí zostali na reformovanej a ideologicky deformovanej teologickej fakulte. Napísal 22 knižných diel a celý rad štúdií najmä do časopisov Svoradov, Rozvoj, Kultúra, Duchovný pastier, Filozofický sborník a Nová práca. Od roku 1941 redigoval novozaložený časopis Slovenskej učenej spoločnosti Theologica Catholica Slovaca a prispel doň niekoľkými cennými vedeckými štúdiami a recenziami. 
náhľad|Hrob Alexandera Spesza na cintoríne sv. Michala v Bardejove
Zomrel roku 1967 v Bardejove a bol pochovaný na cintoríne sv. Michala v Bardejove. 

 Dielo (výber) 

 Filozofické práce  

Summarium philosophiae christianae in usum cursus philosophici unius anni necnon plurium annorum ad modum repetitorii. Turín 1928.
Filozofia u nás. In: Kultúra, 1931, č. 4. 
Das dunkle Reich in uns. Hildesheim 1934. 
Národ a štát. In: Ročenka rímskokatolíckej bohosloveckej fakulty, Bratislava 1939, s. 39 – 47. 
Poznanie budúcnosti. In: Kultúra, 1935, č. 9. 
(rec.): Joseph de Vries: Critica, 1937 a Maximillianus Rast.: Theologia naturalis, in usum scholarum, 1939. In: Filozofický sborník, 1940, č. 1, s. 56 – 58.
Čo je filozofia? In: Filozofický sborník 1940, č. 2, s. 65 – 68.
Hranice poznania (Grenzen des Wissens. Bratislava 1941. 
Ku kritike „Hranice poznania“. In: Kultúra, 1941, s. 501–503. 
(rec.): Matocha, J.: Compendium philosophiae christianae. In: Theologica Catholica  Slovaca, I, 1941, s. 144 – 146. 
(rec.): ČYŽEVSKIJ, D.: Štúrova filozofia života. In: Theologica Catholica  Slovaca, 1941, s. 146 – 148. 
(rec.): RAJEC, J.: Princípy hierarchie normovej. In: Theologica Catholica  Slovaca, 1941, s. 148 – 150. 

 Teologické práce, osobitne práce z morálnej teológie 

Levate capita vestra. Graz, 1936.
Diagnostika morality modernej doby v posledných pápežských encyklikách. In: Svoradov, 1937, č. 1 – 2. 
Pohlavná výchova mládeže, In: Kultúra, 1940, č. 3. 
Manželstvo, veľké tajomstvo, Trnava 1941 (3. vyd. 1947). 
Príčiny priaznivého vplyvu katolicizmu na populáciu. In: Theologica Catholica Slovaca, I,  1941, s. 87 – 98. 
Vzťah mravnosti k náboženstvu. In: Nová práca, 1947, č. 2, s. 71 – 80. 
Základy stavovskej mravnosti. In: Nová práca, 1947, č. 5.
Boj proti vojne. Trnava 1948, 743 – 750. 
Katolícka mravouka. Trnava 1948.   

 Psychologické a psychoanalytické práce 

Okultizmus. In: Svoradov, 1935, č. 5 – 6. 
Psychoanalýza a kresťanstvo. Rožňava 1934. 
Psychoanalýza. In: Kultúra, 1935, č. 2.
O kritike „Psychoanalýzy a kresťanstva“. In: Kultúra, 1935, č. 6, s. 271 – 273. 
Psychologické príčiny španielskych udalostí. In: Svoradov, 1936, č. 12. 
Zo života snov. In: Kultúra, 1936, č. 11. 
Psychoanalýza slovenských ľudových povier, 1944.  

Práce zamerané na mystiku, okultizmus a špiritizmus 

Najnovšie z Konnerreuthu. In: Kultúra, 1931, č. 10. 
Špiritizmus a jeho dnešné výhľady. In: Kultúra, 1932, č. 5. Dogmatický boj okolo Konnersreuthu, In: Kultúra, 1933, č. 6. 
Occultismo e miracolo e fede. Rím 1933. 
Okultné zjavy. In: Kultúra, 1935, č. 5. 
Okultizmus. In: Svoradov, 1935, č. 5 – 6. 
Mystika, mágia a mediunizmus, 1939. 
Okulttizmus a zázrak. Trnava 1939. 
Špiritisti a posmrtný život. In: Svoradov, 1940, č. 5 – 6. 
Vpálená ruka v dóme sv. Martina. K prípadu Klementa Zwespebauera. In: Theologica Catholica Slovaca I, 1941, s. 139 – 143. 
Špiritizmus a parapsychológia? 1947 (2. vyd. Bratislava 1990).

Ostatné náboženské a teologické práce 

Podzemný Rím alebo rímske katakomby. Praha, 1922. 
Istenhez vissza! Korszerü képidések beszédekben, 1928. 
Biblické ženy. In: Kultúra, 1935, č. 10. 
Náboženské pomery v Abesínii. In: Kultúra, 1936, č. 7 – 8. 
Pravý Maxim Gorkij. In: Svoradov 1937, č. 4 – 5. 
Talizmany dnešného človeka. In: Kultúra, 1940, č. 3 – 4.
(rec.): Hlouch, J.: Konverse a konvertité, Olomouc 1940. In: Kultúra, 1940, č. 7 – 8. 
Očakávanie národov. In: Kultúra, 1941, č. 10 – 11. 
O náboženskom ponímaní pacienta. In: Nová práca, 1947, č. 5. 
Sviatosti. Trnava. 1951.     

 Práce o ňom 

Filo, E.(rec.): SPESZ, A.: Hranice poznania. In: Filozofický sborník, 1941, č. 3.
Kalinay, V. (rec.): SPESZ, A: Hranice poznania. In: Kultúra, 1941, č. 12.
Facultas theologica ss. Cyrilli et Methodii Bratislavae 1936 – 1966, Bratislava 1986. 
Martinec, A.: Pamiatke profesora Spesza. In: Katolícke noviny, 29. 11. 1992. 
MÜnz, T.: A. Spesz. Náboženská filozofia na Slovensku v prvej polovici 20. storočia. In: Filozofia, 1994, č. 7, s. 428 – 431.
MÜnz, T.: In: Dejiny filozofie na Slovensku v XX. storočí, 1998. 
 SPESZ, Alexander. In: 

Šulík, I.: Morálne myslenie A. Spesza, 2005. 
Čižmár, M.: Súkromné zjavenia a stigmatizácia z pohľadu A. Spesza. In: Verbum, 2007, č. 2, s. 41-61.

 Externé odkazy 


Kategória:Narodenia v 1889
Kategória:Úmrtia v 1967
Kategória:Slovenskí teológovia
Kategória:Slovenskí pedagógovia
Kategória:Osobnosti z Novej Ľubovne
Kategória:Dekani Rímskokatolíckej cyrilometodskej bohosloveckej fakulty Univerzity Komenského v Bratislave